માનવમિત્ર,અમદાવાદ:રાજ્યમાં દારૂ વેચવા કે પીવા પર પ્રતિબંધ છે. સરકારે દારૂબંધીનો કાયદો કડક કરીને સજાની જોગવાઈમાં પણ વધારો કર્યો છે પણ દારૂબંધી લાગુ થયાને 58 વર્ષ થઈ ગયા છતાં વાસ્તવિકતા એ છે કે રાજ્યમાં પાણીની બોટલનું વેચાણ વર્ષે 7 હજાર કરોડ રૂપિયાનું છે જ્યારે દારૂનું વેચાણ 30 હજાર કરોડ આંકવામાં આવે છે. છેલ્લા 10 વર્ષમાં ગુજરાતમાં દારૂના વેચાણમાં 300 ટકાનો વધારો થયો છે. હેલ્થ રિપોર્ટ અહેવાલ અનુસાર દારૂ પીનારાઓની સંખ્યામાં ત્રણ ગણો વધારો થયો છે. નાના ગામડાઓથી માંડી મોટા શહેરો સુઘીના લોકોના વર્ષે દહાડે કરોડો રૂપિયાનો દારૂ ગટગટાવી જાય છે. રાજયમાં રોજના 11 કરતા વધુ વાહનો દારૂ ભરેલા પકડાય છે. છેલ્લા બે વર્ષમાં રાજયમાંથી દારૂ ભરેલા 16,033 વાહનો પકડાયા છે.